Nytt avsnitt under "Sametingets prioriteringer - arealinngrep"  
   
Sametinget viser til de økende arealkonflikter i samiske områder i hele Sápmi. Konfliktene er ofte av prinsipiell betydning for det samiske samfunn. De som berøres av utbyggeres og andre inntrengeres beslagleggelse av viktige nærings- og fritidsarealer, har gjerne små økonomiske ressurser til rådighet for å motsette seg inngrepene. De blir ofre for kapitalsterke aktører, som konkurrerer om landområdene.  
Sametinget mener det er behov for å opprette et fond gjennom reindriftsavtalen, der reindrifta sikres økonomi til å bringe saker inn for rettsapparatet for å sikre sine rettigheter.  
Det etableres et grunnbeløp til fondet, som forsterkes gjennom de årlige budsjettforhandlinger med Staten.